CELEX: 32018D1716
Language: et
Date: 2018-11-13 00:00:00
Title: Komisjoni rakendusotsus (EL) 2018/1716, 13. november 2018, millega muudetakse rakendusotsust 2013/776/EL, millega asutatakse Hariduse, Audiovisuaalvaldkonna ja Kultuuri Rakendusamet

14.11.2018   
               
               
                  ET
               
               
                  Euroopa Liidu Teataja
               
               
                  L 286/33
               
            
         KOMISJONI RAKENDUSOTSUS (EL) 2018/1716,
         13. november 2018,
         millega muudetakse rakendusotsust 2013/776/EL, millega asutatakse Hariduse, Audiovisuaalvaldkonna ja Kultuuri Rakendusamet
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (1) eriti selle artiklit 3,
         ning arvestades järgmist:
         
                     (1)
                  
                  
                     Euroopa Parlamendi ja nõukogu määruses (EL) 2018/1475 (2) sätestatakse Euroopa solidaarsuskorpuse õigusraamistik, et pakkuda noortele võimalusi solidaarsustegevuses osalemiseks. Programmiga aidatakse katta ühiskonna rahuldamata vajadusi ja tugevdada kogukondi ning toetatakse ühtlasi noorte isiklikku, haridusalast, sotsiaalset, kodanikuks olemisega seotud ja erialast arengut.
                  
               
                     (2)
                  
                  
                     Euroopa solidaarsuskorpuse osade meetmete juhtimine hõlmab selliste tehniliste projektide rakendamist, mis ei eelda poliitiliste otsuste tegemist ning milleks on kogu projekti vältel vaja kõrgetasemelist tehnilist ja finantsekspertiisi.
                  
               
                     (3)
                  
                  
                     Hariduse, Audiovisuaalvaldkonna ja Kultuuri Rakendusamet (edaspidi „amet“) on näidanud, et kasutab liidu programmide juhtimisel tulemuslikku lähenemisviisi. Aastate jooksul on amet arendanud välja pädevuse, oskused ja suutlikkuse talle delegeeritud programmide juhtimiseks.
                  
               
                     (4)
                  
                  
                     Määruse (EÜ) nr 58/2003 artikli 3 lõike 1 kohaselt läbi viidud tasuvusanalüüs tõi esile nii kvantitatiivsed kui ka kvalitatiivsed eelised, mille toob kaasa Euroopa solidaarsuskorpuse meetmete ühe osa juhtimise delegeerimine ametile.
                  
               
                     (5)
                  
                  
                     Tasuvusanalüüsis leiti kulude võrdlemisel komisjonisisese variandiga, et ülesannete juhtimine ameti poolt on nüüdispuhasväärtuses väljendatuna 30 % tulemuslikum ja kulutõhusam. Uued tegevused, mis kavatsetakse ametile delegeerida, on kooskõlas ameti praeguste volituste ja ülesannetega. Samuti on need jätkuks ameti praegusele tegevusele, mille alla kuuluvad Euroopa vabatahtliku teenistuse projektid, mis on ametile delegeeritud Euroopa Parlamendi ja nõukogu määrusega (EL) nr 1288/2013 (3) loodud programmist „Erasmus+“. Lisaks saaksid ametis programmijuhtimisel omandatud kogemustest kasu Euroopa solidaarsuskorpuse sidusrühmad. Seevastu komisjonisisene juhtimine katkestaks järjepidevuse, kuna tegevusi, mida kavatsetakse delegeerida, ei ole kunagi juhitud vastutavas peadirektoraadis, kellel puudub selleks majasisene suutlikkus.
                  
               
                     (6)
                  
                  
                     Seepärast tuleks vastutus uue Euroopa solidaarsuskorpuse meetme osade rakendamise eest vastavalt määrusele (EL) 2018/1475 anda ametile ja rakendusotsust 2013/776/EL (4) tuleks seetõttu vastavalt muuta.
                  
               
                     (7)
                  
                  
                     Selleks et tagada käesoleva otsuse ja asjaomase meetme järjepidev rakendamine aja jooksul, on vaja tagada, et amet täidaks kõnealuse meetme rakendamisega seotud ülesandeid alates määruse (EL) 2018/1475 jõustumise kuupäevast.
                  
               
                     (8)
                  
                  
                     Käesoleva rakendusotsusega ette nähtud meetmed on kooskõlas rakendusasutuste komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Komisjoni rakendusotsuse 2013/776/ELartikli 3 lõike 1 esimesse lõiku lisatakse punkt f:
            
               
                           „f)
                        
                        
                           Euroopa solidaarsuskorpus.
                           Ameti ülesanne on osutada ka teenuseid muudele liidu programmidele, mis aitavad saavutada Euroopa solidaarsuskorpuse eesmärke, millele on osutatud Euroopa solidaarsuskorpuse õigusraamistiku kehtestamist käsitleva määruse (*1) artikli 5 lõikes 3.
                        
                     
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates kuupäevast, mil jõustub alusakt, millega kehtestatakse Euroopa solidaarsuskorpuse õigusraamistik (5).
         
         
            Brüssel, 13. november 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  EÜT L 11, 16.1.2003, lk 1.
         
            (2)  Euroopa Parlamendi ja nõukogu 2. oktoobri 2018. aasta määrus (EL) 2018/1475, millega kehtestatakse Euroopa solidaarsuskorpuse õigusraamistik ning muudetakse määrust (EL) nr 1288/2013, määrust (EL) nr 1293/2013 ja otsust nr 1313/2013/EL (ELT L 250, 4.10.2018, lk 1).
         
            (3)  Euroopa Parlamendi ja nõukogu 11. detsembri 2013. aasta määrus (EL) nr 1288/2013, millega luuakse „Erasmus+“: liidu haridus-, koolitus-, noorte- ja spordiprogramm ning tunnistatakse kehtetuks otsused nr 1719/2006/EÜ, nr 1720/2006/EÜ ja nr 1298/2008/EÜ (ELT L 347, 20.12.2013, lk 50).
         
            (4)  Komisjoni 18. detsembri 2013. aasta rakendusotsus 2013/776/EL, millega asutatakse Hariduse, Audiovisuaalvaldkonna ja Kultuuri Rakendusamet ning tunnistatakse kehtetuks otsus 2009/336/EÜ (ELT L 343, 19.12.2013, lk 46).
         
            (5)  Vt joonealune märkus 2.